Monesterio de Sant Hadrián de Sasau

O monesterio de Sant Hadrián de Sasau Toponimos oficials de Chacetania en www.lenguasdearagon.org. ye un antigo monesterio enclavau en o municipio aragonés de Borau, en a comarca d'a Chacetania y provincia de Uesca. A ilesia romanica d'o sieglo XII feba parti de l'antigo monesterio, que estió o monesterio mas important d'Aragón en o sieglo X y a seu d'os bispes d'Aragón (succesors d'os antigos bispaus de Zaragoza y Uesca) El proceso de centralización de los monasterios aragoneses entre los siglos IX y XI, por José Luis Corral Lafuente. dica 1077 cuan se tresladó enta Chaca. Encara bi ha una inscripción en Sant Hadrián de Sasau que dice Aquí escansan tres bispes.

O monesterio yera situau en o mismo puesto a on hue se devanta a ilesia, en a confluyencia d'os arrigachuelos Calcil y Lupán, en o punto d'orichen d'o río Lubierre.

Se diz que os bispes uescanos en a suya fuyida d'os musulmans s'acubilloron en Sant Hadrián de Sasau con o Santo Gredal ta protecher-lo d'os envasors. Dimpués o Santo Cáliz pasaría por Chaca, Sant Chuan d'a Penya, l'Alchafaría, Barcelona y remataría en Valencia.

Dimpués d'estar albandonau y esboldregrau, o monesterio permanixió bels sieglos cubierto por a glera d'os arrigachuelos. En zaguerías d'o sieglo XVI os vecins de Borau construyioron una ermita sobre parti d'os muros d'a ilesia orichinal. No estió que en l'anyo 1962 que se tornoron a descubrir as restas d'o monesterio y d'a suya ilesia. Jaime Cobreros Aguirre: Las rutas del románico en España. Volumen II: Aragón, Cataluña, Navarra, País Vasco y La Rioja, Grupo Anaya, S.A., Madrit, 2004, 1era edición, ISBN 84-9776-112-X, p.160.

San Hadrián de Sasau tien una nau rectangular con presbiterio y abside semicircular con una vuelta d'un cuatreno d'esfera.

Notas

 Referencias 

 Vinclos externos 

  Sant Hadrián de Sasau en www.RomanicoAragones.com.

Hadrián de Sasau
Categoría:Diocesi de Sasau
Hadrián de Sasau
Hadrián de Sasau
Hadrián de Sasau
Hadrian de Sasau
Hadrian de Sasau
Categoría:Biens d'Intrés Cultural d'Aragón
Categoría:Arquitectura romanica en Aragón
Categoría:Molimentos de Borau